
ŠAKIŲ RAJONO SAVIVALDYBĖS  TARYBA

SPRENDIMAS

DĖL  PAVEDIMO SAVIVALDYBĖS ADMINISTRACIJOS DIREKTORIUI ORGANIZUOTI KONKURSĄ ŠAKIŲ VAIKŲ LOPŠELIO-DARŽELIO „BERŽELIS“ DIREKTORIAUS PAREIGOMS UŽIMTI
2008 m. rugpjūčio 21 d. Nr.T-252
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049, 2000, Nr.91-2832) 17 str. 49 p., Švietimo įstatymo (Žin., 1991, Nr.23-593; 2003, Nr.63-2853) 60 str. 1 d. 17 p. ir  Švietimo ir mokslo ministro 2001 m. rugpjūčio 3 d. įsakymu Nr.1192   patvirtinta  valstybinių  ir  savivaldybių  įstaigų  vadovų  priėmimo  į pareigas tvarka (Žin., 2001,69-2486), nusprendžia :
              
 1. Pavesti savivaldybės administracijos direktoriui :

            
 1.1. organizuoti konkursą  Šakių vaikų lopšelio - darželio „Berželis“ direktoriaus pareigoms užimti;
             
  1.2. sudaryti komisiją  turto ir dokumentų perdavimui Šakių vaikų lopšelyje - darželyje „Berželis“.

2. Perduoti turtą Šakių vaikų lopšelio – darželio „Berželis“ direktoriaus pavaduotojai Romutei Sutkuvienei, iki kol bus paskirtas įstaigos vadovas.

Mero pavaduotojas
                                                
   Algimantas Damijonaitis

